CELEX: 
Language: sk
Date: 2017-01-31 00:00:00
Title: DELEGOVANÉ NARIADENIE KOMISIE (EÚ) …/… ktorým sa dopĺňa nariadenie Európskeho parlamentu a Rady (EÚ) č. 251/2014, pokiaľ ide o povolené výrobné procesy na získavanie aromatizovaných vínnych výrobkov

DÔVODOVÁ SPRÁVA
            
            
               1.KONTEXT DELEGOVANÉHO AKTU
            
            
               Nariadením Európskeho parlamentu a Rady (EÚ) č. 251/2014 o vymedzení, opise, obchodnej úprave, označovaní a ochrane zemepisných označení aromatizovaných vínnych výrobkov sa Komisia splnomocňuje prijímať delegované akty s cieľom stanoviť povolené výrobné procesy na získavanie aromatizovaných vínnych výrobkov.
            
            
               Účelom tohto delegovaného aktu je stanoviť takéto povolené výrobné procesy, pričom sa zohľadňujú výrobné procesy, ktoré odporúča Medzinárodná organizácia pre vinič a víno (OIV).
            
            
               Táto iniciatíva nie je súčasťou Programu regulačnej vhodnosti a efektívnosti. Napriek tomu sa pri zostavovaní návrhu zohľadnili smerodajné zásady „lepšej právnej regulácie“.
            
            
               2.PRÁVNY ZÁKLAD, SUBSIDIARITA A PROPORCIONALITA
            
            
               Právnym základom tohto delegovaného aktu je nariadenie Európskeho parlamentu a Rady (EÚ) č. 251/2014 z 26. februára 2014 o vymedzení, opise, obchodnej úprave, označovaní a ochrane zemepisných označení aromatizovaných vínnych výrobkov
                  1
               , a najmä jeho článok 4 ods. 2.
            
            
               
                  Za vykonávanie ustanovení uvedeného nariadenia sú zodpovedné členské štáty. Je však potrebné zabezpečiť jednotné uplatňovanie pravidiel týkajúcich sa aromatizovaných vínnych výrobkov vo všetkých členských štátoch, aby sa predišlo podvodným praktikám, zaručila ochrana spotrebiteľov a zabránilo nekalej hospodárskej súťaži. Preto zákonodarca udelil Komisii právomoc vykonávať opatrenia, predovšetkým s ohľadom na výrobné metódy povolené pri výrobe aromatizovaných vínnych výrobkov.
               
            
            
               Individuálne opatrenia členských štátov by neboli postačujúce na zabezpečenie jednotných a nediskriminačných ustanovení. Navyše by potreba spĺňať špecifické vnútroštátne pravidlá znamenala nadmernú záťaž pre prevádzkovateľov v oblasti aromatizovaných vínnych výrobkov a zvýšenie ich nákladov. Negatívne účinky by to malo aj pre spotrebiteľov, ktorým by hrozilo zavádzanie, pokiaľ ide o zloženie alebo podstatu konečného výrobku.
            
            
               3.HODNOTENIE, KONZULTÁCIA A POSÚDENIE VPLYVU
            
            
               Konzultácie s účasťou odborníkov zo všetkých 28 členských štátov prebehli v rámci zasadnutí skupiny expertov pre poľnohospodárske trhy, a to predovšetkým o aspektoch, na ktoré sa vzťahuje nariadenie o jednotnej spoločnej organizácii trhov (podskupina „Víno“), 30. mája a 19. júla 2016, na ktorých bol predstavený a odsúhlasený návrh aktu. Návrh súčasného aktu bol pri zvolávaní zasadnutí skupiny expertov zaslaný aj Európskemu parlamentu a Rade.
            
            
               Ďalej boli výrobné procesy pri získavaní aromatizovaných vínnych výrobkov aj predmetom diskusií počas zasadnutí skupiny pre občiansky dialóg, ktoré pre Komisiu predstavovali príležitosť zhromaždiť informácie, názory a odporúčania od odborníkov na oblasť aromatizovaných vínnych výrobkov.
            
            
               Členské štáty a výrobcovia aromatizovaných vínnych výrobkov dosiahli konsenzus v otázke výrobných procesov povolených týmto delegovaným aktom, ktoré sa stanovili s ohľadom na výrobné procesy, ktoré odporúča Medzinárodná organizácia pre vinič a víno (OIV). Preto sa nepovažovalo za potrebné vypracovať posúdenie vplyvu.
            
            
               Návrh delegovaného nariadenia bol v období od 23. septembra do 21. októbra 2016 uverejnený na portáli venovanom lepšej právnej regulácii, bez toho, aby sa k nemu niekto vyjadril.
            
            
               4.VPLYV NA ROZPOČET
            
            
               Návrh nemá žiadny negatívny vplyv na rozpočet EÚ.
            
            
               DELEGOVANÉ NARIADENIE KOMISIE (EÚ) …/…
            
            
               z 31. 1. 2017,
            
            
               ktorým sa dopĺňa nariadenie Európskeho parlamentu a Rady (EÚ) č. 251/2014, pokiaľ ide o povolené výrobné procesy na získavanie aromatizovaných vínnych výrobkov
            
         
         
            
               EURÓPSKA KOMISIA,
            
            
               so zreteľom na Zmluvu o fungovaní Európskej únie,
            
            
               so zreteľom na nariadenie Európskeho parlamentu a Rady (EÚ) č. 251/2014 z 26. februára 2014 o vymedzení, opise, obchodnej úprave, označovaní a ochrane zemepisných označení aromatizovaných vínnych výrobkov
                  2
               , a najmä jeho článok 4 ods. 2,
            
            
               keďže:
            
            
               (1)Aromatizované vínne výrobky sú tradičnými výrobkami Únie, predstavujú dôležitý sektor pre výrobcov a spotrebiteľov a takisto sú významným odbytiskom poľnohospodárskeho sektoru Únie. V článku 4 nariadenia (EÚ) č. 251/2014 sa stanovujú požiadavky, obmedzenia a opisy, podľa ktorých sa aromatizované vínne výrobky majú vyrábať. Ďalej sa ním Komisia splnomocňuje prijímať delegované akty s cieľom stanoviť výrobné procesy na získavanie aromatizovaných vínnych výrobkov.
            
            
               (2)Mali by sa stanoviť jasne vymedzené kritériá výroby aromatizovaných vínnych výrobkov v záujme dosiahnutia vysokej úrovne ochrany spotrebiteľov, predchádzania podvodným praktikám a zabezpečenia spravodlivej hospodárskej súťaže medzi výrobcami. Navyše Komisii z článku 4 nariadenia (EÚ) č. 251/2014 vyplýva povinnosť zohľadniť výrobné procesy, ktoré odporúča Medzinárodná organizácia pre vinič a víno (OIV).
            
            
               (3)Výrobné procesy na získanie aromatizovaných vínnych výrobkov, ktoré odporúča a uverejňuje OIV, sú zahrnuté v rezolúcii OIV OENO 439-2012 a mali by slúžiť ako referenčný zdroj pri stanovovaní výrobných procesov povolených v Únii. Z konzultácií s odborníkmi z členských štátov a zástupcov sektora aromatizovaných vínnych výrobkov však vyplynul poznatok, že niektoré z predmetných procesov nezodpovedajú úplne tradičným výrobným postupom v Únii. Preto by sa mali prispôsobiť a doplniť tak, aby lepšie vyhovovali potrebám výrobcov, pokiaľ ide o metódy výroby a očakávania spotrebiteľov vzhľadom na kvalitu výrobkov,
            
            
               PRIJALA TOTO NARIADENIE:
            
            
               Článok 1
            
            
               Výrobné procesy pri získavaní aromatizovaných vínnych výrobkov
            
            
               Povolenými výrobnými procesmi na získavanie aromatizovaných vínnych výrobkov v súlade s nariadením (ES) č. 251/2014 sú výrobné procesy uvedené na zozname v prílohe k tomuto nariadeniu.
            
            
               Článok 2
            
            
                Nadobudnutie účinnosti
            
            
               Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli 31. 1. 2017
            
            
               
                     Za Komisiu
               
               
                     predseda
                     Jean-Claude JUNCKER
               
            
         
         
            
                  
                     (1)
                  Ú. v. EÚ L 84, 20.3.2014, s. 14.
               
               
                  
                     (2)
                  Ú. v. EÚ L 84, 20.3.2014, s. 14.
               
            
      
    ---documentbreak--- 
      
         
         
            
               Zoznam povolených výrobných procesov uvedených v 
                  článku 4 ods. 2 nariadenia (ES) č. 251/2014
            
            
                     
                        Č.
                     
                  
                  
                     
                        Výrobný proces
                     
                  
                  
                     
                        Účel
                     
                  
                  
                     
                        Podmienky použitia
                     
                  
                  
                     
                        Požiadavky
                     
                  
               
                     
                        1.
                     
                  
                  
                     
                        Zvyšovanie a znižovanie obsahu kyselín
                     
                  
                  
                     
                        Zvýšenie alebo zníženie obsahu titrovateľných kyselín a skutočnej kyslosti (znižovanie alebo zvyšovanie pH) s cieľom zabezpečiť špecifické organoleptické vlastnosti a zvýšiť stabilitu.
                     
                  
                  
                     
                        Ošetrenie elektromembránovými procesmi
                     
                     
                        Ošetrenie katexmi
                     
                  
                  
                     
                        V prípade ošetrenia elektromembránovými procesmi na účely zvýšenia obsahu kyselín sa požiadavky stanovené v dodatku 14 k nariadeniu Komisie (ES) č. 606/2009
                           1
                         uplatňujú mutatis mutandis.
                     
                     
                        V prípade ošetrenia elektromembránovými procesmi na účely zníženia obsahu kyselín sa požiadavky stanovené v dodatku 17 k nariadeniu (ES) č. 606/2009 uplatňujú mutatis mutandis.
                     
                     
                        V prípade ošetrenia katexmi sa požiadavky stanovené v dodatku 15 k nariadeniu (ES) č. 606/2009 uplatňujú mutatis mutandis. 
                     
                  
               
                     
                        2.
                     
                  
                  
                     
                        Filtrácia a odstreďovanie
                     
                  
                  
                     
                        Cieľom je získať: 
                     
                     
                        priezračnosť výrobkov 
                     
                     
                        biologickú stabilitu v dôsledku odstránenia mikroorganizmov 
                     
                     
                        chemickú stabilitu.
                     
                  
                  
                     
                        Prietok aromatizovaných vínnych výrobkov cez filtre, ktoré zachytávajú suspendované častice, látky v roztoku v koloidnom stave.
                     
                     
                        Filtráciu možno vykonávať s inertnými filtračnými materiálmi alebo bez nich, pomocou organických alebo minerálnych membrán vrátane polopriepustných membrán.
                     
                  
                  
                     
                  
               
                     
                        3.
                     
                  
                  
                     
                        Úprava farby a chuti
                     
                  
                  
                     
                        Na úpravu farby výrobku.
                     
                     
                        Na zabezpečenie osobitných organoleptických vlastností výrobku.
                     
                  
                  
                     
                        Ošetrenie enologickým aktívnym uhlím.
                     
                     
                        Ošetrenie polyvinylpolypyrolidónom.
                     
                  
                  
                     
                        Aktívne uhlie: maximálne 200 g/hl
                     
                     
                        Polyvinylpolypyrolidón: maximálne 80 g/hl
                     
                  
               
                     
                        4.
                     
                  
                  
                     
                        Zvýšenie obsahu alkoholu
                     
                  
                  
                     
                        Na zvýšenie obsahu alkoholu
                     
                  
                  
                     
                        Odstránenie vody prostredníctvom: 
                     
                     
                        osubstraktívnych obohacovacích techník, ako napr. reverznou osmózou;
                     
                     
                        okryokoncentrácie, teda zmrazením a odstránením vzniknutého ľadu.
                     
                     
                        Opätovného skvasenia v dôsledku pridania kvasiteľných cukrov uvedených v prílohe I odseku 2 k nariadeniu (ES) č. 251/2014 a následného kvasenia pôsobením vybraných kvasiniek.
                     
                  
                  
                     
                  
               
                     
                        5.
                     
                  
                  
                     
                        Zníženie obsahu alkoholu
                     
                  
                  
                     
                        Na zníženie obsahu alkoholu
                     
                     
                  
                  
                     
                        Separácia etanolu prostredníctvom fyzikálnych separačných techník.
                     
                  
                  
                     
                        Ošetrované aromatizované vínne výrobky nesmú mať organoleptické nedostatky a musia byť vhodné na priamu ľudskú spotrebu.
                     
                     
                        Znižovanie obsahu alkoholu v aromatizovaných vínnych výrobkoch sa nemôže vykonať, ak jedným z postupov prípravy aromatizovaného vínneho výrobku bolo:
                     
                     
                        -pridanie alkoholu
                     
                     
                        -zahustenie
                     
                     
                        -opätovné skvasenie.
                     
                  
               
                     
                        6.
                     
                  
                  
                     
                        Stabilizácia vínneho kameňa
                     
                  
                  
                     
                        Na dosiahnutie stability vínneho kameňa, pokiaľ ide o hydrogénvínan draselný a vínan vápenatý a iné soli vápnika.
                     
                  
                  
                     
                        Ošetrenie elektrodialýzou
                     
                     
                        Ošetrenie katexmi, pri ktorom základné víno preteká kolónou naplnenou polymerickou živicou, ktorá pôsobí ako nerozpustný polyelektrolyt a ktorej katióny môžu byť vymenené s katiónmi v okolitom prostredí.
                     
                     
                        Chladenie v dôsledku uchovávania výrobkov pri zníženej teplote
                     
                  
                  
                     
                        V prípade ošetrenia elektrodialýzou sa požiadavky stanovené v dodatku 7 k nariadeniu (ES) č. 606/2009 uplatňujú mutatis mutandis.
                     
                     
                        V prípade ošetrenia katexmi sa požiadavky stanovené v dodatku 12 k nariadeniu (ES) č. 606/2009 uplatňujú mutatis mutandis.
                     
                     
                     
                  
               
                     
                        7.
                     
                  
                  
                     
                        Miešanie
                     
                  
                  
                     
                        Na úpravu konečného organoleptického profilu aromatizovaných vínnych výrobkov
                     
                  
                  
                     
                        Miešanie rôznych výrobkov sektoru vinohradníctva a vinárstva, ako sa uvádza v článku 3 bode 2 písm. a), bode 3 písm. a) a bode 4 písm. a) nariadenia (EÚ) č. 251/2014.
                     
                  
                  
                     
                  
               
                     
                        8.
                     
                  
                  
                     
                        Konzervovanie teplom
                     
                  
                  
                     
                        Na konzervovanie výrobku prostredníctvom zabezpečenia mikrobiologickej stability.
                     
                  
                  
                     
                        Tepelné ošetrenia vrátane pasterizácie. Zahriatie na teplotu potrebnú na odstránenie kvasiniek a baktérií.
                     
                  
                  
                     
                  
               
                     
                        9.
                     
                  
                  
                     
                        Čírenie
                     
                  
                  
                     
                        Na odstránenie nerozpustných častíc
                     
                  
                  
                     
                        Použitie týchto technologických pomocných látok:
                     
                     
                        -jedlá želatína
                     
                     
                        -rastlinné proteíny z pšenice a hrachu
                     
                     
                        -vyzina
                     
                     
                        -kazeín a kazeinát draselný
                     
                     
                        -vaječný bielok
                     
                     
                        -bentonit
                     
                     
                        -oxid kremičitý vo forme gélu alebo koloidného roztoku
                     
                  
                  
                     
                  
               
         
         
            
                  
                     (1)
                  Nariadenie Komisie (ES) č. 606/2009 z 10. júla 2009, ktorým sa ustanovujú určité podrobné pravidlá uplatňovania nariadenia Rady (ES) č. 479/2008, pokiaľ ide o kategórie vinárskych výrobkov, enologické postupy a uplatniteľné obmedzenia (Ú. v. EÚ L 193, 24.7.2009, s. 1).